## 5. évfolyam

Óraszám: 72 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. A kommunikáció alapjai | 6 |
| 2. Helyesírás, nyelvhelyesség játékosan | 17 |
| 3. Állandósult szókapcsolatok | 5 |
| 4. A nyelvi szintek: beszédhang, fonéma, szóelemek, szavak, szóösszetételek | 29 |
| 5. Hangalak és jelentés | 6 |
| 6. Szövegértés és szövegalkotás a gyakorlatban | 9 |
| *Összes óraszám:* | *72* |

*1. A kommunikáció alapjai*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* összetett képet kapjon a kommunikációs folyamat összetevőiről;
* megismerkedjen a jelekkel
* megismerje a kommunikáció céljait és funkcióit
* A nyelv zenei kifejezőeszközeinek a megismerése
* megismerje a nonverbális kommunikáció jelentőségét, formáit;
* megismerje a digitális kommunikáció szövegtípusait
* A hivatalos élet színtereinek szövegtípusaival is találkozzon: levél, kérvény, önéletrajz, motivációs levél, beadvány, nyilatkozat, meghatalmazás, egyszerű szerződés

A témakör tanulása eredményeként a tanuló:

* képes formális és informális beszédhelyzetekben való viselkedésre
* tisztában van a megszólítások, magázódás, tegeződés, a kapcsolattartás formáival
* megismeri a gesztusok és viselkedés, gesztusok és kultúrkörök összefüggéseit

Fejlesztési feladatok és ismeretek

* A nyelvhasználati és a kommunikációs készség fejlesztése
* A kommunikáció jellemzőinek tudatosítása, hatékony alkalmazásának fejlesztése
* A hallás utáni és a szóbeli szövegértési készség fejlesztése
* Szerep- és drámajátékok gyakoroltatása
* Aktív részvétel különböző kommunikációs helyzetekben
* Az önálló véleményalkotás, az önreflexió fejlesztése

Fogalmak: természetes jelek, mesterséges jelek, jelrendszerek, feladó, címzett, üzenet, kód, csatorna, beszédhelyzet, arcjáték, gesztusok, testhelyzet, külső megjelenés, térköz; hangsúly, hanglejtés, tempó, hangerő, szünet, csend; megszólítás, bemutatkozás, bemutatás, kérdés, kérés

Javasolt tevékenységek

* A nyelvhasználati és a kommunikációs készség fejlesztése
* A kommunikáció nem nyelvi jeleinek megismerése, alkalmazása és üzenetének felismerése a mindennapi beszédhelyzetekben
* A hallás utáni szövegértési készség fejlesztése
* A szóbeli kifejezőkészség fejlesztése
* Szerep- és drámajátékok gyakoroltatása
* Aktív részvétel különböző kommunikációs helyzetekben
* Az önálló véleményalkotás készségének fejlesztése
* A kommunikáció nem nyelvi jeleinek felismerése, alkalmazása
* A kommunikációs kapcsolat illemszabályainak tudatosítása, alkalmazása

*2. Helyesírás, nyelvhelyesség játékosan*

Óraszám: 17 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* Az alapvető helyesírási szabályok megismerése (kiejtés elve, szóelemzés elve, hagyomány elve, egyszerűsítés elve)
* A megismert helyesírási esetek felismerése írott szövegekben, és tudatos alkalmazása a szövegalkotásban

A témakör tanulása eredményeként a tanuló:

* Az alapvető helyesírási szabályok megismerése (kiejtés elve, szóelemzés elve, hagyomány elve, egyszerűsítés elve)
* A megismert helyesírási esetek felismerése írott szövegekben, és tudatos alkalmazása a szövegalkotásban

Fejlesztési feladatok és ismeretek

* Az alapvető helyesírási szabályok (kiejtés elve, szóelemzés eleve, hagyomány elve, egyszerűsítés) megismerése főleg a hangtani és szófajtani ismeretek elsajátításához kapcsolódóan.
* A tulajdonnév értelemtükröztető helyesírási alapjainak megismerése.
* A megismert helyesírási esetek felismerése és tudatos alkalmazása az írott szöveg megértése és szövegalkotási folyamatában; az önkontroll és szövegjavítás fokozatos önállósággal.
* Hibajavítási gyakorlatok segédeszközök használatával.
* Törekvés a mindennapi írásbeli alkotásokban az igényes helyesírásra.

Fogalmak: hang és betű, ábécé, helyesírási alapelv (kiejtés elve, szóelemzés elve, hagyomány elve, egyszerűsítés elve) elválasztás, helyes kiejtés, nyelvi normáknak megfelelő mondatalkotás, határozóragok megfelelő használata

Javasolt tevékenységek

* Megelevenedett ABC (rajzok)
* Beszédtechnika
* Nyelvtörők
* A magyar helyesírás értelemtükröző és értelem-megkülönböztető szerepe
* Helyesírási szótárak és helyesírási tanácsadó portálak használata

*3. Állandósult szókapcsolatok*

Óraszám: 5 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* Képes a magyar nyelv gazdagságát felfedezni.
* Használja a szinonimákat.
* Felfedezi a magyar és más idegennyelv közötti hasonlóságokat és különbségeket

A témakör tanulása eredményeként a tanuló:

* Felismeri a szólásokat és közmondásokat
* Alkalmazni tudja a szóláshasonlatokat
* Megismeri a szállóigéket és a köznyelvi metaforákat

Fejlesztési feladatok és ismeretek

* A magyar szólások, szóláshasonlatok, közmondások eredete: O. Nagy Gábor: Mi fán terem?, Kiss Gábor (Szerk.): Magyar szókincstár
* Az állandósult szókapcsolatok szerepe a szövegépítésben (jelentésbeli és stilisztikai többlet)
* A digitális kommunikáció állandósult szókapcsolatai és azok stilisztikai, jelentésbeli kifejezőereje

Fogalmak: állandósult szókapcsolat, szólás, szóláshasonlat, közmondás, szállóige, köznyelvi metaforák

Javasolt tevékenységek

* Egynyelvű szótárak használata.
* Könyvtári kutatások elvégzése.
* Szójelentések csoportos és önálló feltárása

*4. A nyelvi szintek: beszédhang, fonéma, szóelemek, szavak, szóösszetételek*

Óraszám: 29 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megismerje a nyelv, mint jelrendszer működését és felépítését;
* megismerje a nyelv szintjeinek rétegződését, egymásra épülésük szabályszerűségeit;
* megismerje a nyelv működési rendszerét

A témakör tanulása eredményeként a tanuló:

* Megtanulja a hangképzés menetét.
* Megismeri a magán- és a mássalhangzó törvényeket.
* Képes a szavakat szószerkezetekre bontani.
* Megtanulja a toldalék típusokat.

Fejlesztési feladatok és ismeretek

* A nyelv szerkezeti egységeinek és azok funkcióinak megismerése
* A nyelvi elemzőkészség fejlesztése
* A beszédhangok képzésének megismerése, csoportosításának alapjai
* A szavak szerkezetének felismerése
* A főbb szóelemek és funkciójuk (képző, jel, rag) felismerése, elkülönítése
* A szavak jelentésbeli és pragmatikai szerepének megfigyelése a kommunikációban
* Az alapszófajok (ige, főnév, melléknév, számnév, névmás) felismerése
* Nyelvi játékok, szójátékok, szóalkotás különféle módjainak megismerése, digitális programok használatával is

Fogalmak: beszédhang, fonéma, magánhangzó, mássalhangzó, hangkapcsolódási szabályszerűségek, szó, szóelem, egyszerű szó, összetett szó

Javasolt tevékenységek

* Az egyes nyelvi szintek gyakorlati elkülönítése,
* Idegen nyelvi párhuzamok létesítése a tanult nyelvterületeken
* Az egyes nyelvi szintekhez tartozó nyelvi eszközök rendszerbe foglalása
* Hangtani ismeretek gyakorlati alkalmazása, helyes hangképzés kialakítása

*5. Hangalak és jelentés*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* Felismerje a szavak között meghúzódó különbségeket, hasonlóságokat.

A témakör tanulása eredményeként a tanuló:

* Képes megfigyelni a hangalak és jelentés kapcsolatát a szavakban.

Fejlesztési feladatok és ismeretek

* A hangalak és a jelentés kapcsolatának, illetve a jelentésmezőnek a felismerése
* Az egyjelentésű, a többjelentésű, az azonos alakú, az ellentétes jelentésű szavak, a rokon értelmű szavak, a hasonló alakú szavak, a hangutánzó és a hangulatfestő szavak jelentése, felismerése
* Gyakorlatszerzés a szavak jelentésviszonyainak sokféleségében

Fogalmak: egyjelentésű, többjelentésű, hasonló alakú, ellentétes jelentésű, hangutánzó, hangulatfestő szavak, jelentésmező

Javasolt tevékenységek

* A hangalak és a jelentés szerepe az írásbeli és szóbeli megnyilatkozásban
* Nyelvi humor
* Hangutánzó szavak a tanult idegen nyelvben

*6. Szövegértés és szövegalkotás a gyakorlatban*

Óraszám: 9 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* A tanult olvasási stratégiákat alkalmazni tudja.
* A tanult különböző típusú és műfajú szövegeket felismerje és megértse.
* A szöveg információinak és gondolatainak az életkora szerint értelmezni tudja.

A témakör tanulása eredményeként a tanuló:

* Szövegértési kompetenciáját fejlessze.
* Képes a szöveget megérteni és értelmezni.
* Képes önállóan szöveget alkotni a szöveg műfaji sajátosságaihoz mérten.

Fejlesztési feladatok és ismeretek

* Szöveghű, értő szövegolvasás gyakorlása
* Különféle megjelenésű és típusú szövegek megértése és alkotása
* Reflektálás a szöveg tartalmára
* Olvasási stratégiák alkalmazása
* A szóbeli és írásbeli szövegalkotási készség fejlesztése
* A kreatív írás gyakorlása
* Digitális és/vagy nyomtatott szótárak használata
* Szövegtípusok I. (feleletterv, felelet, szóbeli beszámoló, vázlat) jellemzőinek felismerése, alkalmazása
* Szövegtípusok II. (elbeszélés, leírás, jellemzés, könyvismertetés, hagyományos levél, elektronikus levél: e-mail) jellemzőinek felismerése, alkalmazása
* Szövegtípusok III. (plakát, meghívó) jellemzőinek felismerése, alkalmazása
* Helyesírási és a szövegtípusoknak megfelelő alapvető szövegszerkesztési szabályok ismerete

Fogalmak: elbeszélés, leírás, feleletterv, felelet, szóbeli beszámoló, vázlat, jellemzés, levél, elektronikus levél, plakát, meghívó, könyvismertető

Javasolt tevékenységek

* Szövegalkotási készségek folyamatos fejlesztése.
* Elbeszélés, leírás, érvelés készítése.
* Írott és elektronikus szövegek létrehozása